text: comunicació – Marta Rovira Martínez
  Tècniques de contradesinformació
  El segle XXI és el segle de les dades, de la informació processada o codificada. Però no podem dir que sigui el segle de la comunicació. Mai com ara el relat sobre la realitat havia pogut allunyar-se tant de la informació fidedigne per acostar-se a nivells de propaganda escandalosos. La batalla per la informació ha substituït la lluita per la ideologia, i viceversa. De manera que ara ens trobem en un escenari en què la confiança, aquella vella amiga de la democràcia, ha quedat com una corda al vent, esfilagarsada i a punt de trencar-se, que ja no sosté el camí cap a les altes esferes del poder. Si Georges Orwell aixequés el cap, pensaria que la seva predicció ha quedat superada.
  La batalla que espera als catalans que han gosat desafiar tot el poder de l'Estat serà dura i difícil de suportar. Caldrà un gran esforç per contrarestar tanta desinformació i propaganda maliciosa. Malgrat la seva idoneïtat, avui no és un documental sobre la postveritat, el que ens cal mirar, sinó asseuren's i prendre aire per empassar-nos tot el que s'ha pogut escoltar al Parlament de Catalunya, a comissió d'investigació sobre l'operació Catalunya. El relat que han fet els periodistes Patricia López i Carlos Enrique Bayo sobre la trama de corrupció i d'intoxicació que ha estat actuant (i suposem que actua) per compte de l'Estat contra polítics i persones s'hauria d'ensenyar a totes les facultats de periodisme. Perquè avui, malgrat tot, el aquests periodistes ha marcat amb les línies ben clares els límits de la decència. Sort d'aquesta mena de periodistes, que necessitarem per a les tècniques de contradesinformació que ens han de preservar de l'ona expansiva que se'ns acosta amb pas accelerat. Avui també hem descobert que el nostre Parlament pot arribar a ser el nostre refugi per a la democràcia, resistint malauradament com un castell assetjat.
  Pot sobreviure una espècie sense nom? (I i II)
  La revista Àmbits de Política i Societat ha publicat el text de la ponència llegida al I Congrés del Tercer Sector Ambiental, amb el títol de "Pot sobreviure una espècie sense nom?". La ponència ha estat publicada en dos articles: I i II.